CELEX: 22014D0222
Language: fi
Date: 2014-10-24 00:00:00
Title: ETA:n sekakomitean päätös N:o 222/2014, annettu 24 päivänä lokakuuta 2014, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2015/1446]

3.9.2015   
            
            
               FI
            
            
               Euroopan unionin virallinen lehti
            
            
               L 230/24
            
         ETA:n SEKAKOMITEAN PÄÄTÖS
   N:o 222/2014,
   annettu 24 päivänä lokakuuta 2014,
   ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2015/1446]
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Olennaisista vaatimuksista, jotka liittyvät SOLAS-sopimuksen ulkopuolelle jääviin merialuksiin asennettavaksi tarkoitettuihin radiolaitteisiin, joiden tarkoituksena on osallistua merenkulun maailmanlaajuiseen hätä- ja turvallisuusjärjestelmään (GMDSS), 12 päivänä elokuuta 2013 annettu komission päätös 2013/638/EU (1) olisi otettava osaksi ETA-sopimusta.
            
         
               (2)
            
            
               Päätöksellä 2013/638/EU kumotaan olennaisista vaatimuksista, jotka liittyvät SOLAS-sopimuksen ulkopuolelle jääviin merialuksiin asennettavaksi tarkoitettuihin radiolaitteisiin, joiden tarkoituksena on osallistua merenkulun maailmanlaajuiseen hätä- ja turvallisuusjärjestelmään (GMDSS), 4 päivänä syyskuuta 2003 tehty komission päätös 2004/71/EY (2), joka on otettu osaksi ETA-sopimusta ja joka näin ollen olisi poistettava ETA-sopimuksesta.
            
         
               (3)
            
            
               Sen vuoksi olisi muutettava ETA-sopimuksen liitettä II,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan ETA-sopimuksen liitteessä II oleva XVIII luku seuraavasti:
   
               1)
            
            
               Lisätään 4zzp kohdan (komission direktiivi 2008/63/EY) jälkeen kohta seuraavasti:
               
                           ”4zzq.
                        
                        
                           
                              32013 D 0638: komission päätös 2013/638/EU, annettu 12 päivänä elokuuta 2013, olennaisista vaatimuksista, jotka liittyvät SOLAS-sopimuksen ulkopuolelle jääviin merialuksiin asennettavaksi tarkoitettuihin radiolaitteisiin, joiden tarkoituksena on osallistua merenkulun maailmanlaajuiseen hätä- ja turvallisuusjärjestelmään (GMDSS) (EUVL L 296, 7.11.2013, s. 22)”.
                        
                     
         
               2)
            
            
               Poistetaan 4zzm kohdan (komission päätös 2004/71/EY) teksti.
            
         2 artikla
   Päätöksen 2013/638/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 1 päivänä marraskuuta 2014, jos kaikki ETA-sopimuksen 103 artiklan 1 kohdan mukaiset ilmoitukset on tehty (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 24 päivänä lokakuuta 2014.
      
         
            ETA:n sekakomitean puolesta
         
         
            Puheenjohtaja
         
         Kurt JÄGER
      
   
   
      (1)  EUVL L 296, 7.11.2013, s. 22.
   
      (2)  EUVL L 16, 23.1.2004, s. 54.
   
      (3)  Valtiosäännön asettamista vaatimuksista ei ole ilmoitettu.